De Metropole, de ma net zletzt wegn ihra Roin in da Antike åis Hauptstådt vom römischn Reich aa d'"ewige Stådt" hoasst, is seit 1871 d'Hauptstådt vom im Risorgimento wiedavereinigtn Italien und Sitz vom Målteser-Ritterordn, dea a eigenständigs, aber a nichtstååtliches Voikarechtssubjekt is. Dårüwa ausi iss Verwoitungssitz vo da Region Latium und vo da Provinz Rom. Innerhoib vo da Stådt buit da unabhängige Stååt da Våtikanstådt a Enklave. Da Vatikan is da Sitz vom Påpst, des is da Bischof vo Rom und Oberhaupt vo da römisch-katholischen Kirch. Somit ko Rom åis meafåche Hauptstådt götn.